**PRESSEMEDDELELSE**

**Opgradering af universale testmaskiner**

*Sætter nye standarder for materialetest i laboratorier og produktionsmiljøer*

Strenometer ApS er glade for at kunne præsentere den nye generation af universale testmaskiner fra Rycobel: RL-VTT2-serien. Med et nyt design, større præcision og et udvidet hastighedsområde sætter maskinerne nye standarder for materialetest i laboratorier og produktionsmiljøer.

RL-VTT2-serien findes med både enkelt og dobbeltsøjle. Maskinerne har fleksibilitet til at håndtere såvel lette som tunge belastninger – fra 1 kN til 100 kN, og deres længdejusterbare testsøjler kan kan tilpasses specifikke testkrav.

RL-VTT2-serien byder bl.a. på:

* Avanceret brugerinterface med 7” farve-touchskærm og realtidsdata.
* Direkte forbindelse til printer eller netværk via USB-, Ethernet- og RS-232 – ingen ekstra software nødvendig.
* Kompatibilitet med CAPTURE-software for avanceret dataopsamling og maskinstyring.
* Hurtige skift af vejeceller og automatisk genkendelse.
* Robust konstruktion i stål og aluminium, designet til sikker håndtering af høje belastninger.
* Temperatur- og fugtighedsstyring til test under ekstreme forhold (-70°C til +250°C).
* Stort udvalg af tilbehør til test af en en lang række forskellige materialer, fx trækprøve, trykprøve, bøjningstest, rivetest og test af afskalning.

RL-VTT2-serien er en alsidig og fremtidssikret løsning til materialetest inden for forskning, kvalitet og produktion.

Yderligere information om **RL-VTT2-serien** kan hentes hos:   
Strenometer ApS, Kongevejen 213, 2830 Virum, 45 95 07 00, salg@strenometer.dk

*Strenometer ApS er et førende specialfirma inden for instrumenter og testapparater til farve- og lakindustrien, kunststofindustrien samt tekstilindustrien. Vi har en bred og veldokumenteret viden, og vores rådgivende personale har relevant markedserfaring og derfor et godt kendskab til den praktiske anvendelse af vores produkter.*